ai4bharat/Pralekha huggingface dataset:
વહાણવટા મંત્રાલય
ધ રિસાયક્લિંગ ઑફ શિપ્સ બીલ 2019 ભારતના રાષ્ટ્રપતિની સંમતિ બાદ કાયદો બન્યો
ધ રિસાયક્લિંગ ઓફ શીપ્સ બીલ 2019 એ એક કાયદો બની ગયો છે. તા. 13 ડિસેમ્બર, 2019ના રોજ ભારતના રાષ્ટ્રપતિની સંમતિ મળ્યા બાદ એ કાયદો બન્યો. સરકારે કેટલાક આંતરરાષ્ટ્રીય માપદંડો અને કાયદાકીય પ્રક્રિયા દ્વારા આ માપદંડોના પાલન થકી જહાજોના રિસાયક્લિંગને નિયંત્રિત કરવા આ કાયદો લાવવાનું નક્કી કર્યું. સરકારે સુરક્ષિત અને પર્યાવરણને અનુરૂપ રિસાયક્લિંગ ઓફ શીપ્સ 2009 માટે હોંગકોંગ ઈન્ટરનેશનલ કન્વેન્શનમાં જોડાવાનો પણ નિર્ણય લીધો છે. તે મુજબ ભારતે 28 નવેમ્બર, 2019ના રોજ સુરક્ષિત અને પર સુરક્ષિત અને પર્યાવરણને અનુરૂપ રિસાયક્લિંગ ઓફ શીપ્સ 2009 માટે હોંગકોંગ ઈન્ટરનેશનલ કન્વેન્શનમાં પ્રવેશ કર્યો છે.
રિસાયક્લિંગ ઓફ શીપ્સ એક્ટ 2019 જહાજો પરના જોખમી પદાર્થોના ઉપયોગ પર પ્રતિબંધ લાવશે અને જહાજોને રિસાયક્લિંગ માટે મોકલવા કે નહીં તેના પર પણ અંકુશ મુકશે. નવા જહાજો માટે, જોખમી પદાર્થોના ઉપયોગ પર તાત્કાલીક પ્રતિબંધો લાગુ પડશે, એટલે કે કાયદો અમલમાં આવ્યો એ તારીખ થી જ્યારે હાલના જહાજોમાં આ કાયદાના અમલ માટે 5 વર્ષો સમયગાળો રહેશે. જોખમી પદાર્થોના ઉપયોગ પર નિયંત્રણ અથવા પ્રતિબંધ સરકાર દ્વારા સંચાલિત યુદ્ધ જહાજો અને બિન વ્યવસાયિક જહાજો પર લાગુ કરવામાં આવશે નહિં. જહાજોમાં ઉપયોગમાં લેવામાં આવતા જોખમી પદાર્થોની યાદી પરથી જહાજોની કાળજીપૂર્વક તપાસ અને પરિક્ષણ કરવામાં આવશે.
આ કાયદા હેઠળ, શિપ રિસાયક્લિંગ સુવિધા માટે અધિકૃત કરાવવું જરૂરી છે અને જહાજોને ફક્ત આવી અધિકૃત શિપ રિસાયક્લિંગ સુવિધાઓમાં જ રીસાયકલ કરવામાં આવશે. આ કાયદામાં એ જોગવાઈ પણ છે કે શિપ સ્પેસિફિક રિસાક્લિંગ પ્લાન અનુસાર જહાજોનું રીસાયકલ કરવામાં આવશે. ભારતમાં રીસાયકલ કરવામાં આવતા જહાજોને એચકેસી અનુસાર રીસાયકલીંગ માટે તૈયાર હોવાનું પ્રમાણપત્ર મેળવવાનું રહેશે.
આ કાયદો, જહાજોમાંથી જોખમી કચરાના સલામત અને પર્યાવરણને અનુરૂપ દૂર કરવા અને સંચાલન સુનિશ્ચિત કરવા માટે શિપ રીસાયકલર પર કાનૂની ફરજ લાદશે. કાયદાકીય જોગવાઈઓના કોઈપણ ઉલંઘનને રોકવા માટે કાયદામાં યોગ્ય દંડની જોગવાઈઓ પણ કરવામાં આવી છે.
ભારત દ્વારા હોંગકોંગ કેન્વેન્શનમાં જોડાણ અને રિસાયક્લિંગ ઓફ શીપ્સ એક્ટ 2019ના અમલીકરણથી પર્યાવરણને અનુકૂળ અને સલામતિ પ્રત્યે શિપ રીસાયક્લિંગ ઉદ્યોગને મજબુતાઇ આપશે અને માર્કેટ લીડર તરીકે ભારતની સ્થિતિને વધારે આગળ લાવશે.
DS/RP/GP
(Visitor Counter : 191
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 191.65 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 15,647 થયું
- સક્રિય કેસનું ભારણ હાલમાં 0.04% છે
- સાજા થવાનો દર હાલમાં 98.75% નોંધાયો
- છેલ્લા 24 કલાકમાં 2,549 દર્દીઓ સાજા થયા, કુલ વધીને 4,25,87,259 દર્દીઓ સાજા થયા
- છેલ્લા 24 કલાકમાં ભારતમાં 1,829 નવા કેસ નોંધાયા
- દૈનિક પોઝિટિવીટી દર 0.42% પહોંચ્યો
- સાપ્તાહિક પોઝિટિવીટી દર હાલમાં 0.57% છે
- કુલ 84.49 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,34,962 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રીએ ભાઇ તારુ સિંહ જીને તેમની 300મી જન્મજયંતી નિમિત્તે નમન કર્યું
પ્રધાનમંત્રી શ્રી નરેન્દ્ર મોદીએ ભાઈ તારુ સિંહજીને તેમની 300મી જન્મજયંતી નિમિત્તે પ્રણામ કર્યા.
એક ટવીટમાં પ્રધાનમંત્રીએ કહ્યું કે, " હું મહાન ભાઈ તારુ સિંહજીને તેમની 300મી જન્મજયંતીના વિશેષ પ્રસંગે તેમને નમન કરું છું. તેમનું નામ હંમેશાં હિંમત અને નિર્ભયતાનો પર્યાય બની રહેશે. હંમેશા તેમની સંસ્કૃતિ અને નૈતિકતા પર ગર્વ છે. તેઓ ક્યારેય અન્યાય સામે ઝુકતા નહોતા. તેમણે લાખો લોકોને પ્રેરણા આપવાનું ચાલુ રાખ્યું છે."
SD/GP/BT
(
પ્રધાનમંત્રીનું કાર્યાલય
QUAD લીડર્સ સમિટમાં પ્રધાનમંત્રીના પ્રારંભિક નિવેદનનો મૂળપાઠ
મહામહિમ,
પ્રધાનમંત્રી અલ્બેનીઝ, પ્રધાનમંત્રી કિશિદા અને પ્રમુખ બિડેન,
મિત્રોની વચ્ચે આજે આ ક્વાડ સમિટમાં ભાગ લેતા મને આનંદ થાય છે. ક્વાડ ગ્રૂપિંગે ઈન્ડો-પેસિફિકમાં શાંતિ, સ્થિરતા અને સમૃદ્ધિ સુનિશ્ચિત કરવા માટે એક મહત્વપૂર્ણ પ્લેટફોર્મ તરીકે પોતાને સ્થાપિત કર્યું છે. તેમાં કોઈ શંકા નથી કે ઈન્ડો-પેસિફિક ક્ષેત્ર વૈશ્વિક વેપાર, નવીનતા અને વૃદ્ધિનું એન્જિન છે. આપણે એકમત છીએ કે ઈન્ડો-પેસિફિકની સુરક્ષા અને સફળતા માત્ર પ્રદેશ માટે જ નહીં, પરંતુ સમગ્ર વિશ્વ માટે મહત્વપૂર્ણ છે. સહિયારા લોકતાંત્રિક મૂલ્યો પર આધારિત રચનાત્મક કાર્યસૂચિ સાથે અમે આગળ વધી રહ્યા છીએ.
સંયુક્ત પ્રયાસો દ્વારા, આપણે મુક્ત, ખુલ્લા અને સર્વસમાવેશક ઈન્ડો-પેસિફિકના અમારા વિઝનને એક વ્યવહારુ પરિમાણ આપી રહ્યા છીએ. ક્લાઈમેટ એક્શન, ડિઝાસ્ટર મેનેજમેન્ટ, વ્યૂહાત્મક ટેક્નોલોજી, વિશ્વસનીય સપ્લાય ચેઈન, સ્વાસ્થ્ય સુરક્ષા, દરિયાઈ સુરક્ષા, આતંકવાદ વિરોધી જેવા ક્ષેત્રોમાં આપણો સકારાત્મક સહયોગ વધી રહ્યો છે. ઘણા દેશો અને જૂથો તેમની ઈન્ડો-પેસિફિક વ્યૂહરચના અને વિઝનની જાહેરાત કરી રહ્યા છે. આપણી આજની બેઠકમાં, સમગ્ર પ્રદેશના સમાવેશી અને લોકો-કેન્દ્રીત વિકાસ સંબંધિત મુદ્દાઓ પર ચર્ચા કરવાની તક મળશે.
હું માનું છું કે QUAD વૈશ્વિક ભલાઈ, માનવ કલ્યાણ, શાંતિ અને સમૃદ્ધિ માટે કામ કરવાનું ચાલુ રાખશે. હું આ શિખર સંમેલનની સફળ અધ્યક્ષતા માટે પ્રધાનમંત્રી અલ્બેનીઝને અભિનંદન અને શુભેચ્છા આપું છું. 2024માં, ભારતમાં QUAD લીડર્સ સમિટનું આયોજન કરવામાં અમને આનંદ થશે.
આભાર.
YP/GP/JD
(
પ્રધાનમંત્રીનું કાર્યાલય
ગૃહ મંત્રાલયનું વૃક્ષારોપણ અભિયાન પર્યાવરણ અને પ્રકૃતિના સંરક્ષણની દિશામાં દરેકને પ્રેરણા આપશે: પ્રધાનમંત્રી
એક X પોસ્ટમાં, કેન્દ્રીય ગૃહ પ્રધાન શ્રી અમિત શાહે માહિતી આપી હતી કે ગૃહ મંત્રાલયના 'અખિલ ભારતીય વૃક્ષારોપણ અભિયાન' હેઠળ, 40 મિલિયનમાં રોપા રોપવામાં આવ્યા છે. શ્રી શાહે તમામ CAPF ને પણ આ ઝુંબેશને પર્યાવરણના રક્ષણ માટે મહત્વપૂર્ણ યોગદાન આપવા બદલ અભિનંદન પાઠવ્યા હતા.
શ્રી શાહની એક્સ પોસ્ટનો જવાબ આપતાં પ્રધાનમંત્રીએ કહ્યું;
“મહાન સિદ્ધિ! ગૃહ મંત્રાલયનું આ વૃક્ષારોપણ અભિયાન પર્યાવરણ અને પ્રકૃતિના સંરક્ષણની દિશામાં દરેકને પ્રેરણા આપવા જઈ રહ્યું છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઈટાવા ખાતે માર્ગ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો
વડાપ્રધાન શ્રી નરેન્દ્ર મોદીએ ઈટાવા ખાતેના માર્ગ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો હતો. તેમણે મૃતકોના સગાસંબંધીઓ પ્રત્યે ઊંડા દુઃખની લાગણી વ્યક્ત કરી હતી અને ઘાયલો ઝડપથી સ્વસ્થ થાય એવી આશા વ્યક્ત કરી હતી.
SD/GP/JD
(
પ્રધાનમંત્રીનું કાર્યાલય
શ્રી હરિવંશના રાજ્યસભાના ઉપસભાપતિ તરીકે ચૂંટાવા પ્રસંગે પ્રધાનમંત્રીનું નિવેદન
પ્રધાનમંત્રી શ્રી નરેન્દ્ર મોદીએ આજે શ્રી હરિવંશજીને રાજ્યસભાના ઉપસભાપતિ તરીકે ચૂંટાવા બદલ અભિનંદન પાઠવ્યા હતા.
ચૂંટાયાના થોડા સમય પછી ઉપલા ગૃહમાં સંબોધન કરતા પ્રધાનમંત્રીએ એ અંગે પણ પ્રસન્નતા વ્યક્ત કરી કે સદનના નેતા શ્રી અરુણ જેટલી માંદગી બાદ સાજા થઇને હવે ગૃહમાં પાછા ફર્યા છે.
પ્રધાનમંત્રીએ નોંધ્યું કે આજે આપણે હિંદ છોડો આંદોલનની જયંતી ઉજવી રહ્યા છીએ, હરિવંશજી બલિયાથી આવે છે, એ એક એવી ધરતી છે કે જે 1857ના સ્વતંત્રતા સંગ્રામની શરૂઆત થઇ ત્યારથી જ આઝાદીની ચળવળ સાથે જોડાયેલી રહી હતી. પ્રધાનમંત્રીએ ઉમેર્યું કે શ્રી હરિવંશ લોકનાયક જયપ્રકાશ નારાયણથી પ્રભાવિત થયેલા છે.
પ્રધાનમંત્રીએ એ વાત પણ યાદ કરી કે હરિવંશજી પૂર્વ પ્રધાનમંત્રી ચંદ્રશેખરજી સાથે પણ કામ કરી ચૂક્યા છે.
પ્રધાનમંત્રીએ જણાવ્યું કે ચંદ્રશેખરજી સાથે નજીકથી કામ કરવાને લીધે હરિવંશજી અગાઉથી જાણતા હતા કે ચંદ્રશેખરજી રાજીનામું આપવાના છે. આમ છતાં, તેમણે પોતાના સમાચારપત્રને આ માહિતી પહોંચવા નહોતી દીધી જે તેમની નીતિ અને જાહેર સેવા પ્રત્યેની તેમની પ્રતિબદ્ધતા દર્શાવે છે.
પ્રધાનમંત્રીએ જણાવ્યું કે હરિવંશજી એક શ્રેષ્ઠ વાચક છે અને તેમણે ઘણું લખ્યું પણ છે. તેમણે ઉમેર્યું કે હરિવંશજીએ વર્ષોથી સમાજની સેવા કરી છે.
શ્રી નરેન્દ્ર મોદીએ રાજ્યસભાના ઉપસભાપતિની ચૂંટણીમાં ભાગ લેવા બદલ શ્રી બી. કે. હરીપ્રસાદને પણ અભિનંદન પાઠવ્યા હતા. તેમણે સુચારુરૂપે ચૂંટણી યોજવા બદલ સભાપતિ અને અન્ય સભ્યોનો આભાર માન્યો હતો.
NP/J.Khunt/GP/RP
(Visitor Counter : 134
પ્રધાનમંત્રીનું કાર્યાલય
પ્રધાનમંત્રી મોટા બંદરોએ નવા રેકોર્ડ બનાવતા તેમને બિરદાવ્યા
પ્રધાનમંત્રી શ્રી નરેન્દ્ર મોદીએ બંદરો, શિપિંગ અને જળમાર્ગ મંત્રાલય  હેઠળના મુખ્ય બંદરોએ નાણાકીય વર્ષ 2022-23 માટે 10.4% વાર્ષિક વૃદ્ધિ સાથે કાર્ગો હેન્ડલિંગ લક્ષ્યાંકને પાર કરીને નવા વિક્રમો સ્થાપવા પર આનંદ વ્યક્ત કર્યો છે.
795 MMT કાર્ગોનું હેન્ડલિંગ દેશના મુખ્ય બંદરો માટે ઐતિહાસિક સિદ્ધિ છે.
ઉપરોક્ત સિદ્ધિ વિશે MoPSW દ્વારા કરાયેલ ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"અદ્ભુત."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને વિશ્વ સ્વાસ્થ્ય સંસ્થા ના મહાનિદેશક મહામહિમ ડૉ. ટેડ્રોસ એડહાનોમ ગેબ્રેયેસિસ વચ્ચે ફોન પર ચર્ચા થઈ
પ્રધાનમંત્રી શ્રી નરેન્દ્ર મોદીએ આજે વિશ્વ સ્વાસ્થ્ય સંસ્થા ના મહાનિદેશક મહામહિમ ડૉ. ટેડ્રોસ એડહાનોમ ગેબ્રેયેસિસ સાથે ટેલીફોન પર વાત કરી હતી.
પ્રધાનમંત્રીએ કોવિડ-19 રોગચાળાના સંકલિત આંતરરાષ્ટ્રીય પ્રતિભાવની સુવિધા ઊભી કરવામાં ડબલ્યુએચઓની મહત્ત્વપૂર્ણ ભૂમિકા માટે એમની પ્રશંસા કરી હતી. તેમણે અન્ય રોગો સામેની લડાઈને નજર અંદાજ ન કરવાની જરૂરિયાત પર ભાર મૂક્યો હતો તથા વિકાસશીલ દેશોની આરોગ્ય વ્યવસ્થાને ટેકો આપવામાં ડબલ્યુએચઓના મહત્ત્વને સ્વીકાર્યું હતું.
ડબલ્યુએચઓના મહાનિદેશકે સંસ્થા અને ભારતીય આરોગ્ય સંસ્થાઓ વચ્ચે ગાઠ અને નિયમિત જોડાણ પર ભાર મૂક્યો હતો. તેમણે ખાસ કરીને આયુષ્માન ભારત યોજના અને ભારતની ક્ષય  સામેની લડત જેવી સ્થાનિક પહેલોની વિશેષ પ્રશંસા કરી હતી. તેમણે જણાવ્યું હતું કે ભારતે આંતરરાષ્ટ્રીય સ્તરની આરોગ્યલક્ષી સમસ્યાઓનું સમાધાન લાવવામાં મહત્ત્વપૂર્ણ ભૂમિકા ભજવી છે.
પ્રધાનમંત્રી અને મહાનિદેશકે પરંપરાગત તબીબી ઉપચાર વ્યવસ્થાઓના મૂલ્ય પર ફળદાયક ચર્ચા કરી હતી, ખાસ કરીને આંતરરાષ્ટ્રીય સ્તરે લોકોની સુખાકારી અને રોગપ્રતિકારક ક્ષમતા વધારવા માટે. તેઓ સંપૂર્ણ આચારસંહિતા દ્વારા આધુનિક તબીબી રીતમાં પરંપરાગત તબીબી ઉપચાર પદ્ધતિઓનો સમન્વય કરવાની તથા વર્ષોથી અસરકારક પુરવાર થયેલી પરંપરાગત તબીબી ઉત્પાદનો અને પદ્ધતિઓની કાળજીપૂર્વક વૈજ્ઞાનિક માન્યતા માટેની જરૂરિયાત પર સંમત થયા હતા.
મહાનિદેશક ટેડ્રોસે ભારપૂર્વક જણાવ્યું હતું કે હજુ સુધી પરંપરાગત દવાઓની અસરકારકતાનો પર્યાપ્ત સ્વીકાર થયો નથી. તેમણે કહ્યું હતું કે, ડબલ્યુએચઓ આ ક્ષેત્રમાં શ્રેષ્ઠ પદ્ધતિઓના સંશોધન, તાલીમ અને વહેંચણીને પ્રોત્સાહન આપવા સક્રિયપણે કામ કરી રહી છે.
પ્રધાનમંત્રીએ આ પ્રયાસોની પ્રશંસા કરી હતી અને ‘કોવિડ-19 માટે આયુર્વેદ’ થીમ અંતર્ગત 13 નવેમ્બરના રોજ ભારતમાં આયુર્વેદ દિવસની ઉજવણીનું આયોજન કરવાની જાણકારી મહાનિદેશકને આપી હતી.
પ્રધાનમંત્રી અને મહાનિદેશકે કોવિડ-19 રોગચાળાનો સામનો કરવા માટે આંતરરાષ્ટ્રીય સ્તરના જોડાણ પર પણ ચર્ચા કરી હતી. આ સંદર્ભમાં મહાનિદેશકે પ્રધાનમંત્રી મોદીની આંતરરાષ્ટ્રીય સમુદાયના લાભ માટે રસીઓ અને ફાર્માસ્યુટિકલ્સના અગ્રણી ઉત્પાદક તરીકે ભારતની ક્ષમતાઓનો ઉપયોગ કરવાની કટિબદ્ધતાની પ્રશંસા કરી હતી.
SD/GP/BT
(
સંચાર અને સુચના પ્રૌદ્યોગિકી મંત્રાલય
ઈન્ડિયા પોસ્ટ પેમેન્ટ બેંક લોન્ચ કરીને પોસ્ટ વિભાગના મુગટ પર વધુ એક પાંખનો ઉમેરો કર્યો
માનનીય પ્રધાનમંત્રી શ્રી નરેન્દ્ર મોદી સપ્ટેમ્બર 1, 2018ના રોજ ઈન્ડિયા પોસ્ટ પેમેન્ટ બેંક લોન્ચ કરીને પોસ્ટ વિભાગના મુગટ પર વધુ એક પાંખનો ઉમેરો કર્યો છે. ભારતમાં સામાન્ય માણસ માટે સૌથી વધુ સુલભ, સસ્તું અને વિશ્વસનીય બેંક બનાવવાની દ્રષ્ટિ સાથે બેંકની સ્થાપના કરવામાં આવી છે. IPPBનો મૂળભૂત હેતુ, 1,55,000 પોસ્ટ ઓફિસ  અને 3,00,000 પોસ્ટલ કર્મચારીઓનો સમાવેશ કરીને જ્યાં પણ બેન્કની સેવાઓ ઉપલબ્ધ ના હોય તે વિસ્તારોમાં બેન્કિંગ સેવાઓ પૂરી પાડવી અને બેન્કની સેવાઓ પ્રાપ્ત કરવામાં થતાં અવરોધોને દૂર કરીને દેશના દરેક ખૂણા સુધી પહોંચવાનો છે.
પોસ્ટ વિભાગની સેવો જેમ કે રિકરિંગ ખાતા, બચત ખાતા, પબ્લિક પ્રોવિડન્ટ ફંડ ખાતામાં ડિપોઝિટ અને રિકરિંગ ખાતા સામે લોનની સુવિધા વગેરે સેવાઓ IPPB દ્વારા સરળતાથી મેળવી શકાય છે. વિવિધ પ્રકારનાં બિલ જેવા કે બળતણ, ગેસ, વીજળી, પાણીનું બિલ, વીમા પ્રીમિયમનું ભૂગતાન તથા મોબાઈલ, DTH અને ફાસ્ટેગનું રિચાર્જ પણ IPPB દ્વારા કરી શકાય છે.
ઈન્ડિયા પોસ્ટ પેમેન્ટ બેન્કે આધારમાં મોબાઈલ નંબર અપડેટ કરવા અને બદલવા માટે એક સેવા શરૂ કરી છે. જેનો ઉપયોગ તમારા દ્વાર / ઘર આંગણે સ્માર્ટ ફોન અને બાયોમેટ્રિક ઉપકરણોથી સજ્જ પોસ્ટમેન / ગ્રામીણ ડાક સેવકો કરી શકે છે. આ સુવિધા UIDAI દ્વારા વિકસિત ચાઈલ્ડ એનરોલમેન્ટ લાઈટ ક્લાઈન્ટ  એપ્લિકેશનનો એક ભાગ છે. આધારમાં મોબાઈલ નંબર અપડેટ કરીને, સરકારી પીડીએસ / ડીબીટી યોજનાઓ માટે નોંધણી, એક રાષ્ટ્ર એક રેશન કાર્ડ યોજના હેઠળ રેશન મેળવવું, નવા મોબાઈલ સિમ જોડાણો માટે કેવાયસી, ઓનલાઈન ડેમોગ્રાફિક વિગતો અપડેટ કરવી, આરટીઓ સેવાઓ ACCESS કરવી, ડ્રાઈવિંગ લાયસન્સ, આવકવેરા રિટર્નની ચકાસણી, ઈપીએફઓ સેવાઓ વિશેની માહિતી અને બીજી ઘણી બધી વિવિધ સેવાઓનો લાભ લઈ શકાય છે.
”આપકા બેંક, આપકે દ્વાર”
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 169
પ્રધાનમંત્રીનું કાર્યાલય
પ્રધાનમંત્રી શ્રીએ અમદાવાદમાં નિર્માણાધીન બિલ્ડીંગમાં દુર્ઘટનાને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ અમદાવાદમાં એક નિર્માણાધીન ઈમારતમાં દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ કહ્યું છે કે સ્થાનિક સત્તાવાળાઓ અસરગ્રસ્તોને તમામ શક્ય સહાય પૂરી પાડી રહ્યા છે.
પ્રધાનમંત્રી કાર્યાલયે ટ્વીટ કર્યું;
"અમદાવાદમાં નિર્માણાધીન બિલ્ડીંગની દુર્ઘટના દુઃખદ છે. આ દુર્ઘટનામાં જેમણે તેમના પરિવારના સભ્યો ગુમાવ્યા છે તેઓ પ્રત્યે સંવેદના. હું આશા રાખું છું કે ઘાયલો જલ્દી સ્વસ્થ થાય. સ્થાનિક સત્તાવાળાઓ અસરગ્રસ્તોને તમામ શક્ય સહાય પૂરી પાડી રહ્યા છે: PM"
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
લોકસભા અધ્યક્ષનો લેખ હાઇલાઇટ કરે છે કે કેવી રીતે સંસદે "લોકશાહીની સિમ્ફની" બનાવી છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ લોકસભા અધ્યક્ષ દ્વારા લખેલા લેખની પ્રશંસા કરી છે, જેમાં શ્રી ઓમ બિરલાએ સંસદ અને લોકશાહીના મહત્વ પર પ્રકાશ પાડ્યો છે.
એક X પોસ્ટમાં, પ્રધાનમંત્રી કાર્યાલયે કહ્યું;
“લોકસભા અધ્યક્ષ શ્રી @ombirlakota જી દ્વારા એક સમજદાર કોલમ. બંધારણીય મૂલ્યો, રાષ્ટ્રીય હિત અને સામાન્ય હિત માટે પણ ઊભા રહીને સંસદે તમામ પ્રકારના અભિપ્રાયોને સમાન આદર સાથે સ્વીકારીને કેવી રીતે "લોકશાહીની સિમ્ફની" બનાવી છે તે તેઓ હાઇલાઇટ કરે છે."
https://indianexpress.com/article/opinion/columns/lok-sabha-speaker-om-birla
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 112.01 કરોડ લોકોને રસી આપવામાં આવી
છેલ્લા 24 કલાકમાં ભારતમાં 11,271 નવા કેસ નોંધાયા
સાજા થવાનો દર હાલમાં 98.26% નોંધાયો, માર્ચ 2020 પછીથી સૌથી વધુ
છેલ્લા 24 કલાકમાં 11,376 દર્દીઓ સાજા થયા, કુલ વધીને 3,38,37,859 દર્દીઓ સાજા થયા
સક્રિય કેસ કુલ કેસનાં 1% કરતા ઓછા છે, હાલમાં 0.39% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 1 1,35,918 થયું, 522 દિવસમાં  સૌથી ઓછું
સાપ્તાહિક પોઝિટિવીટી દર છેલ્લા 51 દિવસથી 2% કરતા ઓછો થઈ ગયો છે, હાલમાં 1.01% છે
દૈનિક પોઝિટિવીટી દર 0.90% પહોંચ્યો, છેલ્લા 41 દિવસથી 2% કરતા ઓછો
કુલ 63.37 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166
આર્થિક બાબતો પર મંત્રીમંડળીય સમિતિ
કેબિનેટે કામચલાઉ મેગા પાવર પ્રોજેક્ટ્સ માટે મેગા પાવર પોલિસી 2009માં સુધારાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતો પરની કેબિનેટ સમિતિએ આજે કર સત્તાવાળાઓને અંતિમ મેગા પ્રમાણપત્રો આપવા માટે 10 કામચલાઉ મેગા પ્રમાણિત પ્રોજેક્ટ્સને ઓળખવા માટે સમય વિસ્તરણ ને મંજૂરી આપી છે.
અંતિમ મેગા સર્ટિફિકેટ આપવા માટેનો સમયગાળો વધારવાથી વિકાસકર્તાઓ ભવિષ્યના PPA માટે સ્પર્ધાત્મક રીતે બિડ કરી શકશે અને પોલિસીની શરતો અનુસાર કર મુક્તિ મેળવી શકશે. વધેલી તરલતા દેશના એકંદર વિકાસને વેગ આપશે અને વિવિધ સ્ટ્રેસ્ડ પાવર એસેટ્સનું પુનરુત્થાન પણ સુનિશ્ચિત કરશે.
10 કામચલાઉ મેગા પ્રોજેક્ટ્સ કે જેઓ કર સત્તાવાળાઓને અંતિમ મેગા પ્રમાણપત્રો આપવા માટે કમિશન્ડ/આંશિક રીતે કમિશન કરવામાં આવ્યા છે તેનો સમયગાળો આયાતની તારીખથી 120 મહિનાને બદલે 156 મહિના સુધી લંબાવવામાં આવ્યો છે. આ વિસ્તૃત સમયગાળા દરમિયાન, નવી અને નવીનીકરણીય ઉર્જા મંત્રાલય  અને સોલાર એનર્જી કોર્પોરેશન ઓફ ઈન્ડિયા લિમિટેડ  સાથે સંકલનમાં મક્કમ શક્તિ  માટે બિડ આમંત્રિત કરવામાં આવશે અને આ PPA સુરક્ષિત કરવા માટે મેગા પ્રોજેક્ટ્સ આવી બિડમાં ભાગ લે તેવી અપેક્ષા રાખવામાં આવશે. વીજળી મંત્રાલય આ સમયગાળામાં એક વૈકલ્પિક વિકાસ પણ કરશે, વર્તમાન વીજળી બજારોના આધારે એ સુનિશ્ચિત કરશે કે લાભો સ્પર્ધાત્મક રીતે ગ્રાહકો સુધી પહોંચાડવામાં આવે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કુલદીપ નૈયરના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ વરિષ્ઠ પત્રકાર અને રાજ્યસભાનાં પૂર્વ સદસ્ય કુલદીપ નૈયરના નિધન પર શોક વ્યક્ત કર્યો હતો.
પ્રધાનમંત્રીએ કહ્યું “કુલદીપ નૈયર આપણા સમયના બૌદ્ઘિક વ્યક્તિ હતા. વિચારોમાં સ્પષ્ટતા અને નીડરતા સાથે એમના કાર્યનો વ્યાપ દસકાઓ સુધી ફેલાયેલો રહ્યો. કટોકટીની સામે એમનું મજબૂત વલણ, લોક સેવા અને વધુ સારા ભારત માટે એમની પ્રતિબદ્ધતા હંમેશા યાદ કરવામાં આવશે. એમના નિધનથી દુઃખ થયું, એમને મારી ભાવપૂર્ણ શ્રદ્ધાંજલિ.
NP/J.Khunt/GP/RP
(Visitor Counter : 87
પ્રધાનમંત્રીનું કાર્યાલય
પ્રધાનમંત્રીએ ઉત્તરાખંડના મુખ્યમંત્રી સાથે વાર્તાલાપ કર્યો; ઉત્તરાખંડની દુર્ભાગ્યપૂર્ણ સ્થિતિની સમીક્ષા કરી
પ્રધાનમંત્રી શ્રી નરેન્દ્ર મોદીએ ઉત્તરાખંડના મુખ્યમંત્રી શ્રી ત્રિવેન્દ્રસિંહ રાવત સાથે વાર્તાલાપ કર્યો હતો અને ઉત્તરાખંડની દુર્ભાગ્યપૂર્ણ સ્થિતિની સમીક્ષા કરી હતી.
PMO દ્વારા ટ્વીટ કરવામાં આવી હતી કે, “પ્રધાનમંત્રી @narendramodi આસામમાં હતા ત્યારે, તેમણે ઉત્તરાખંડની સ્થિતિ અંગે સમીક્ષા કરી હતી. તેમણે મુખ્યમંત્રી @tsrawatbjp સાથે તેમજ અન્ય ટોચના અધિકારીઓ સાથે વાતચીત કરી હતી. તેમણે હાલમાં ચાલી રહેલી બચાવ અને રાહત કામગીરીની સ્થિતિ જાણી હતી. સત્તાધીશો દ્વારા તમામ અસરગ્રસ્ત લોકોને શક્ય હોય તેમ દરેક પ્રકારે સહકાર આપવામાં આવી રહ્યો છે.”
અન્ય એક ટ્વીટમાં પ્રધાનમંત્રીએ જણાવ્યું હતું કે, “હું સતત ઉત્તરાખંડની સ્થિતિ પર દેખરેખ રાખી રહ્યો છુ. સમગ્ર ભારત દેશ ઉત્તરાખંડની પડખે ઉભો છે અને રાષ્ટ્ર તમામ લોકોની સલામતી માટે પ્રાર્થના કરી રહ્યું છે. સતત વરિષ્ઠ અધિકારીઓ સાથે મારી વાતચીત ચાલી રહી છે અને NDRFની નિયુક્તિ, બચાવ કાર્ય તેમજ રાહત ઓપરેશન્સ અંગે હું અપડેટ્સ મેળવી રહ્યો છુ.”
(
પ્રધાનમંત્રીનું કાર્યાલય
પ્રધાનમંત્રીએ શ્રી ગુરુ ગોવિંદ સિંહજીના પ્રકાશ પર્વ નિમિત્તે તેમને નમન કર્યું
પ્રધાનમંત્રી શ્રી નરેન્દ્ર મોદીએ શ્રી ગુરુ ગોવિંદ સિંહજીના પ્રકાશ પર્વ નિમિત્તે તેમને નમન કર્યું.
શ્રેણીબદ્ધ ટિ્વટમાં પ્રધાનમંત્રીએ કહ્યું કે, "હું શ્રી ગુરુ ગોવિંદસિંહજીને તેમના પ્રકાશ પર્વના પાવન અવસર નિમિત્તે પ્રણામ કરું છું. તેમનું જીવન એક ન્યાયીય અને સમાવિષ્ટ સમાજની રચના માટે સમર્પિત હતું. જ્યારે સિદ્ધાંતોનું પાલન કરવાનું આવે ત્યારે તેઓ અટલ હતા. આપણે તેમની હિંમત અને બલિદાનને પણ યાદ કરીએ છીએ.
ગુરુ સાહિબની મારા પર વિશેષ કૃપા રહી છે કે અમારી સરકારના કાર્યકાળ દરમિયાન શ્રી ગુરુ ગોવિંદસિંહ જીનો 350મો પ્રકાશ પર્વ થયો હતો. મને પટનામાં ભવ્ય ઉજવણીઓ યાદ આવે છે, જ્યાં મને જવાની અને સત્કાર કરવાની તક પણ મળી હતી."
SD/GP/BT
(
પ્રધાનમંત્રીનું કાર્યાલય
ઓડિશાના સીએમએ પ્રધાનમંત્રી શ્રી સાથે મુલાકાત કરી
ઓડિશાના મુખ્યમંત્રી શ્રી નવીન પટનાયકે પ્રધાનમંત્રી શ્રી નરેન્દ્ર મોદી સાથે મુલાકાત કરી છે.
પ્રધાનમંત્રી કાર્યાલયે ટ્વીટ કર્યું;
"ઓડિશાના મુખ્યમંત્રી શ્રી નવીન પટનાયક પ્રધાનમંત્રી શ્રી નરેન્દ્ર મોદીને મળ્યા."
YP/GP/JD
(
યુવા બાબતો અને રમત મંત્રાલય
નેહરુ યુવા કેન્દ્ર સંગઠન અને રાષ્ટ્રીય સેવા યોજના દ્વારા દેશના 623 જિલ્લાઓમાં શહીદ દિવસ મનાવવામાં આવ્યો
NSS સંલગ્ન 457 યુનિવર્સિટીઓ જેમાં 10926 કોલેજો/સંસ્થાઓએ કાર્યક્રમોમાં ભાગ લીધો
આઝાદી કા અમૃત મહોત્સવના ભાગ રૂપે, યુવા બાબતોના વિભાગ, યુવા બાબતો અને રમતગમત મંત્રાલયે 23મી માર્ચ 2022ના રોજ દેશભરમાં મોટી સંખ્યામાં યુવા સ્વયંસેવકો અને એનવાયકેએસ સંલગ્ન યુથ ક્લબના સભ્યો અને NSS સંલગ્ન વિદ્યાર્થી સ્વયંસેવકોને સામેલ કરીને શહીદ દિવસની ઉજવણી કરી. યુનિવર્સિટીઓ અને કોલેજો. NYKS અને NSS સંલગ્ન 457 યુનિવર્સિટીઓમાં 623 જિલ્લાઓમાં શહીદ દિવસ મનાવવામાં આવ્યો જેમાં 10926 કોલેજો/સંસ્થાઓ સામેલ છે.
23મી માર્ચ 1931ના રોજ ભગતસિંહ રાજગુરુ અને સુખદેવને ફાંસી આપવામાં આવી હતી. આપણા દેશના બહાદુર યુવા ક્રાંતિકારીઓ અને મહાન સપૂતો દ્વારા કરવામાં આવેલ સર્વોચ્ચ બલિદાનની યાદમાં, ભારત દર વર્ષે 23 માર્ચે શહીદ દિવસ ઉજવે છે.
આ પ્રસંગને અનુરૂપ, આ વર્ષે આઝાદી કા અમૃત મહોત્સવના ભાગરૂપે, NYKS અને NSS દ્વારા ક્રાંતિકારીઓને શ્રદ્ધાંજલિ વિષય પર ધ્યાન કેન્દ્રિત કરીને શહીદ દિવસનું આયોજન કરવામાં આવ્યું હતું. થીમને ધ્યાનમાં રાખીને, શહીદ દિવસ 2022 દરમિયાન, નેહરુ યુવા કેન્દ્ર સંગઠન અને રાષ્ટ્રીય સેવા યોજનાએ દેશભરના તમામ 623 જિલ્લા NYK અને NSS સંલગ્ન યુનિવર્સિટીઓ અને કોલેજો/સંસ્થાઓમાં ક્રાંતિકારી સ્વાતંત્ર્ય સેનાનીઓએ આપેલા યોગદાનની ઉજવણી કરી.
આ કાર્યક્રમો દ્વારા યુવા પેઢી આ સ્વાતંત્ર્ય સેનાનીઓના જીવન, કાર્યો અને તત્વજ્ઞાનની ઉજવણી કરીને કૃતજ્ઞતા, ગર્વ, સન્માન અને ફરજની ભાવનાથી ભરેલી હતી. તેમની વાર્તાઓએ યુવાનોને દેશભક્તિ અને રાષ્ટ્રવાદની ભાવના કેળવવા પ્રેરિત કર્યા અને તેઓને રાષ્ટ્રીય નિર્માણ પ્રવૃત્તિઓમાં વધુ જોડાવા માટે પ્રેરિત કર્યા.
ભારતના સ્વાતંત્ર્ય સંગ્રામના ક્રાંતિકારી શહીદોની સ્મૃતિને માન આપીને, જીલ્લા એનવાયકે અને એનએસએસ સંલગ્ન યુનિવર્સિટીઓ દ્વારા મુખ્ય પ્રવૃત્તિઓમાં પોટ્રેટને હાર પહેરાવવા, દીપ પ્રગટાવવા, ગોષ્ટી/સેમિનાર/ભગતસિંહ, રાજગુરુ અને સુખદેવના જીવન પર પ્રવચનો, પ્રતિજ્ઞા લેવાનો, સ્પોર્ટ્સ મીટ, સ્કીટ્સ, સ્પોટ ક્વિઝ, ગુડીઝનું વિતરણ, પ્લૉગ રન, નોલેજ કોમ્પિટિશન વગેરેનો સમાવેશ થાય છે.
NYKS અને NSS વિવિધ કાર્યક્રમોમાં સ્વતંત્રતા સેનાનીઓ, શિક્ષણવિદો, કલાકારો, પ્રતિષ્ઠિત વ્યક્તિત્વો, રાજ્ય/જિલ્લા વહીવટીતંત્રને પણ સામેલ કરે છે. NYKS અને NSS સાથે સંકળાયેલા યુવા સ્વયંસેવકોએ ભારતના સ્વાતંત્ર્ય સંગ્રામના ઇતિહાસ સાથે સંકળાયેલા સંસ્કૃતિ મંત્રાલય દ્વારા 8 રાજ્યો અને 02 કેન્દ્રશાસિત પ્રદેશોમાં 14 સ્થળોએ આયોજિત વિશેષ કાર્યક્રમોમાં પણ ભાગ લીધો હતો.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 214
પ્રધાનમંત્રીનું કાર્યાલય
પ્રધાનમંત્રીએ અષાઢ પૂર્ણિમા – ધમ્મ ચક્ર દિવસ કાર્યક્રમમાં આપેલો સંદેશ
ભગવાન બુદ્ધ કોરોના મહામારીના સમયમાં વધુ સાંદર્ભિક છે: પ્રધાનમંત્રી
ભગવાન બુદ્ધે ચીંધેલા માર્ગે ચાલીને આપણે સૌથી મુશ્કેલ સમયને પણ કેવી રીતે પડકારી શકીએ તે ભારતે બતાવી દીધું છે: પ્રધાનમંત્રી
કપરા સમયમાં, દુનિયાએ તેમના બોધપાઠોની શક્તિનો અહેસાસ કર્યો છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું હતું કે, ભગવાન બુદ્ધ પ્રવર્તમાન કોરોના મહામારીના સમયમાં વધુ સાંદર્ભિક છે. ભગવાન બુદ્ધે ચીંધેલા માર્ગે ચાલીને આપણે સૌથી મુશ્કેલ સમયને પણ કેવી રીતે પડકારી શકીએ તે ભારતે બતાવી દીધું છે. ભગવાન બુદ્ધે આપેલા બોધપાઠને અનુસરીને આખી દુનિયા એકજૂથ થઇને આગળ વધી રહી છે. પ્રધાનમંત્રીએ અષાઢ પૂર્ણિમા અને ધમ્મ ચક્ર દિવસ નિમિત્તે આયોજિત કાર્યક્રમમાં દેશવાસીઓને આપેલા સંદેશમાં કહ્યું હતું કે, આમાં, આંતરરાષ્ટ્રીય બૌદ્ધ સંઘની પહેલ ‘પ્રાર્થના સાથે સંભાળ’ પ્રશંસનીય છે.
પ્રધાનમંત્રીએ જણાવ્યું હતું કે, આપણા મન અને વાણી તેમજ મક્કમતા વચ્ચે અને આપણી ક્રિયા અને પ્રયાસો વચ્ચેનો સૌહાર્દ આપણને પીડાથી દૂર રાખે છે અને ખુશીઓ તરફ દોરી જાય છે. આ આપણને સારા સમયમાં સૌના કલ્યાણ માટે પ્રેરણા આપે છે અને મુશ્કેલીઓનો સામનો કરવાની શક્તિ આપે છે. પ્રધાનમંત્રીએ કહ્યું હતું કે, ભગવાન બુદ્ધે આપણને આ સૌહાર્દ પ્રાપ્ત કરવા માટે આઠ ગણો માર્ગ આપ્યો છે.
પ્રધાનમંત્રીએ કહ્યું હતું કે, જ્યારે ત્યાગ અને સહનશક્તિથી તપેલા ભગવાન બુદ્ધ બોલે છે તો તે ફક્ત શબ્દો નથી હોતા પરંતુ આખું ધમ્મ ચક્ર શરૂ થઇ જાય છે અને તેમનામાંથી વહેતું જ્ઞાન વિશ્વના કલ્યાણનો પર્યાય બની જાય છે. પ્રધાનમંત્રીએ ઉમેર્યું હતું કે, આથી જ આજે આખી દુનિયામાં તેમના અનુયાયીઓ છે.
‘ધમ્મ પદ’નો ઉલ્લેખ કરતા શ્રી મોદીએ ટિપ્પણી કરી હતી કે, વેરથી વેરનું શમન નથી થતું. તેના બદલે મોટા દિલ દ્વારા પ્રેમથી વેરને શાંત પાડી શકાય છે. આ કપરા સમયમાં, દુનિયાને આ પ્રેમ અને સૌહાર્દનો અહેસાસ થયો છે. પ્રધાનમંત્રીએ પોતાના શબ્દોનું સમાપન કરતા કહ્યું હતું કે, ભગવાન બુદ્ધના આ જ્ઞાનના કારણે, માનવતાનો આ અનુભવ સમૃદ્ધ થાય છે, વિશ્વ સફળતા અને સમૃદ્ધિની નવી ઊંચાઈઓને સ્પર્શ કરશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ડો.એમ.ચિદાનંદ મૂર્તિના નિધન અંગે શોક વ્યક્ત કર્યો.
પ્રધાનમંત્રી શ્રી નરેન્દ્રમોદી એ ડો.એમ.ચિદાનંદ મૂર્તિના નિધન અંગે શોક વ્યક્ત કર્યો
પ્રધાનમંત્રીએ એમના શોક સંદેશમાં જણાવ્યુ છે કે “ડો.એમ.ચિદાનંદ મૂર્તિ સંસ્કૃતિ અને સાહિત્યના માંધાતા હતા. કન્નડ ભાષા પ્રત્યે તેમનું યોગદાન નોધપાત્ર હતું. આપણા સમૃદ્ધ ઇતિહાસના અનોખા પાસાઓને સાચવવાના તેમના પ્રયત્નો હતા. તેમનું નિધન દુખદાયક છે. તેમના પરિવાર અને પ્રશંસકો પ્રત્યે સંવેદના. ઓમ શાંતિ ”
GP/DS
(Visitor Counter : 105
માર્ગ પરિવહન અને રાજમાર્ગ મંત્રાલય
ચાર ધામ કાર્યક્રમ પર કામગીરી
માનનીય સર્વોચ્ચ અદાલતે 14.12.2021ના તેના આદેશમાં ચાર ધામ કાર્યક્રમ અંતર્ગત 3 વ્યૂહાત્મક રીતે મહત્વપૂર્ણ રાષ્ટ્રીય ધોરીમાર્ગો ને પેવ્ડ શોલ્ડર  સાથે 2-લેન સુધી પહોળા કરવાની મંજૂરી આપી હતી. માનનીય સર્વોચ્ચ અદાલતે માનનીય સર્વોચ્ચ અદાલતના ભૂતપૂર્વ ન્યાયાધીશ જસ્ટિસ અર્જુન કુમાર સીકરીની અધ્યક્ષતામાં "નિરીક્ષણ સમિતિ" ની સ્થાપના કરી છે. દેખરેખ સમિતિ માનનીય સર્વોચ્ચ અદાલતના 08.08.2019ના આદેશના સંદર્ભમાં રચાયેલી ઉચ્ચ સત્તાવાળા સમિતિ ના અહેવાલમાં આપવામાં આવેલી ભલામણોના અમલીકરણની ખાતરી કરશે. ચાર ધામ પ્રોગ્રામ હેઠળના બાકીના ભાગોના સંદર્ભમાં, HPC પ્રોજેક્ટ્સ માટેની તેની ભલામણોના અમલીકરણની દેખરેખ રાખશે. ચાર ધામ કાર્યક્રમના વિકાસ પર કોઈ પ્રતિબંધ નથી.
ચાર ધામ કાર્યક્રમ અંતર્ગત કામો પ્રગતિમાં છે. ચાર ધામ કાર્યક્રમ હેઠળના રાષ્ટ્રીય ધોરીમાર્ગો ઉત્તરાખંડ રાજ્યના ટિહરી ગઢવાલ, ઉત્તરકાશી, પૌરી ગઢવાલ, રૂદ્રપ્રયાગ, ચમોલી, પિથોરાગઢ, ચંપાવત અને દેહરાદૂન જિલ્લાઓમાંથી પસાર થાય છે.
આ માહિતી કેન્દ્રીય માર્ગ પરિવહન અને રાજમાર્ગ મંત્રી શ્રી નીતિન ગડકરીએ લોકસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
પ્રધાનમંત્રીનું કાર્યાલય
પ્રધાનમંત્રીએ સુપ્રસિદ્ધ કથક નૃત્યકાર પંડિત બિરજુ મહારાજના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સુપ્રસિદ્ધ કથક નૃત્યકાર પંડિત બિરજુ મહારાજના નિધન પર ઘેરા શોકની લાગણી વ્યક્ત કરી છે. પ્રધાનમંત્રીએ એમ પણ કહ્યું છે કે તેમના નિધનથી સમગ્ર કલા જગત માટે મોટી ખોટ છે.
એક ટ્વિટમાં પ્રધાનમંત્રીએ કહ્યું;
" "ભારતીય નૃત્યને સમગ્ર વિશ્વમાં એક અનોખી ઓળખ આપનાર પંડિત બિરજુ મહારાજજીના નિધનથી ખૂબ જ દુઃખી છું. તેમનું નિધન સમગ્ર કલા જગત માટે મોટી ખોટ છે. આ દુઃખની ઘડીમાં તેમના પરિવાર અને ચાહકો પ્રત્યે મારી સંવેદના છે. ઓમ શાંતિ!"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(